ปัญหาทั่วไปของการทำงานที่ออฟฟิศ
คือคุณควบคุมสภาพแวดล้อมรอบตัวไม่ได้
[วิถีการทำงานของเรา]
สวัสดี ผมชื่อแมตต์ เป็น CEO ของบริษัท Automattic
บริษัทที่ดูแล WordPress.com Jetpack และ WooCommerce
เรามีลูกจ้างมากกว่า 800 คน อยู่ทั่วทุกที่ในโลก
ตั้งแต่แคลิฟอร์เนีย อลาบามา มิสซิสซิปปี จนถึงที่ที่ผมอยู่ในเท็กซัส
เรายังมีลูกจ้างในอีก 67 ประเทศ
แคนาดา เม็กซิโก อินเดีย นิวซีแลนด์
บางคนเลือกที่จะไม่มีที่อยู่ เป็นหลักแหล่งเสียด้วยซ้ำ
บางคนอยู่ในรถบ้าน บางคนก็เดินทางไปพักตาม Airbnb
พวกเขาย้ายที่ไปทุกวัน ทุกสัปดาห์ หรือทุกเดือน
ตราบใดที่มี Wi-Fi ให้ใช้ เราไม่สนหรอกว่าเขาจะอยู่ที่ไหน
การทำงานแบบกระจายตัวที่เราใช้นี้ ไม่ได้เกิดขึ้นโดยไม่ได้ตั้งใจ
มันเป็นความตั้งใจตั้งแต่แรก
สังเกตว่าผมไม่ใช้คำว่า "ทางไกล"
เพราะมันทำให้เกิดความคิด
ว่าคนบางกลุ่มสำคัญกว่า อีกกลุ่มหนึ่ง
ผมใช้คำว่า "กระจายตัว" เพื่ออธิบายสิงที่เราทำ
แบบที่ทุก ๆ คนเท่าเทียมกัน
ผมคิดว่าการทำงานแบบกระจายตัว
เป็นวิธีดีที่สุด
เพื่อสร้างบริษัท
หัวใจสำคัญคือ คุณต้องทำมันอย่างตั้งใจ
ตอนเราก่อตั้ง WordPress
ผมไม่เคยเจอหน้า พนักงาน 20 รายแรก ๆ ที่จ้างมาเลย
แต่เราทำงานร่วมกัน แบบออนไลน์อยู่หลายปี
ผมอยากจะสืบต่อแนวทางเช่นนั้น เพราะเหตุผลง่าย ๆ ข้อเดียว
ผมเชื่อว่าคนมีความสามารถ และสติปัญญา
กระจายตัวอยู่ทั่วโลก
แต่โอกาสกลับไม่ใช่อย่างนั้น
ในซิลิคอนวัลเลย์ บริษัทเทคฯใหญ่ ๆ ตกปลา
จากบ่อหรืออ่าวเล็ก ๆ
ผมสร้างบริษัทที่กระจายงาน และสามารถตกปลาได้ทั้งมหาสมุทร
แทนที่จ้างใครสักคนที่โตในญี่ปุ่น แต่กลับต้องย้ายมาอยู่ในแคลิฟอร์เนีย
คุณสามารถจ้างคนที่อาศัย ทำงาน
ตื่นนอนและเข้านอน ไม่ว่าพวกเขาจะอยู่ที่ไหนในโลก
พวกเขาทำให้เราความเข้าใจ ในความแตกต่างของวัฒนธรรม
และรูปแบบการชีวิตที่ต่างกัน
พื้นฐานในการตัดสินใจที่จะกระจายงาน
คือความต้องการที่จะให้ทุกคนมีอิสระ ในการทำงานของตัวเอง
ถึงแม้ว่าคุณจะติดธุระด่วน ในช่วงเวลาสำคัญ
คุณกำหนดตารางเวลาเองได้
ทุก ๆ คนสามารถมีมุมทำงาน มีหน้าต่าง กินอาหารที่อยากกิน
เลือกฟังเพลงก็ได้ หรืออยู่เงียบ ๆ ก็ได้
เลือกอุณหภูมิห้องได้ตามที่ต้องการ
เลือกที่จะประหยัดเวลาการเดินทาง ในทุก ๆ วันได้
และเรื่องอื่น ๆ ที่สำคัญกับคุณ
การทำงานแบบกระจายตัว เหมาะสำหรับบริษัทเทคโนโลยี
แต่หลายคนก็ถามผมว่า
"ทำงานแบบนี้ดีกับคุณมากเลย แล้วกับคนอื่น ๆ ล่ะ"
ถ้าคุณมีออฟฟิศ
คุณสามารถทำสิ่งต่อไปนี้เพื่อเพิ่ม ความสามารถในการกระจายตัว
หนึ่ง: บันทึกทุกอย่าง
ในออฟฟิศ มันง่ายมาก ที่จะตัดสินใจเรื่องต่าง ๆ ณ ตอนนั้น
ในห้องครัว ในห้องโถง
แต่ถ้ามีคนทำงานที่บ้าน
และคนในทีมคุยงานกัน
แต่พวกเขาเข้าถึงข้อมูลไม่ได้
พวกเขาจะรู้ว่ามีการตัดสินใจเกิดขึ้น แต่ไม่รู้ที่มาที่ไป
ดังนั้น ควรมีการบันทึกว่าคุณอยู่ไหน และคุณคิดอะไร
นี่จะช่วยให้คนอื่น ทำงานต่อจากคุณได้
มันช่วยให้คนที่อยู่คนละโซนเวลา ทำงานร่วมกันได้
และควรคิดถึงเรื่องนี้ เมื่อมีการเปลี่ยนแปลงในองค์กร
คนเข้ามาและออกไป
อย่างที่พูดมา พยายามสื่อสาร ผ่านออนไลน์เท่าที่จะทำได้
เมื่อทุกอย่างถูกแชร์และเข้าถึงได้ มันทำให้คนใหม่ ๆ เข้าถึงและเข้าใจง่ายขึ้น
คุณยังจำเป็นต้องหาเครื่องมือดี ๆ ด้วย
มีแอปและบริการมากมาย ที่ช่วยในการติดต่อกัน
การประชุมผ่านวิดีโอ ตัวจัดการ โครงการแล้วแต่เลย
สิ่งที่จะมาเปลี่ยนวิธีการทำงานของคุณ อาจจะไม่ใช่สิ่งของอีกต่อไป
แต่มันคือสิ่งที่คุณใช้งานได้ ผ่านคอมพิวเตอร์
ฉะนั้นลองดู ใช้เครื่องมือหลาย ๆ ตัว ที่ช่วยในการทำงานร่วมกัน
ดูว่าสิ่งไหนใช้งานได้ดี
สร้างการสนทนาแบบเจอกันที่มีประสิทธิภาพ
ในออฟฟิศแบบเก่า
คุณอาจอยู่ในที่เดิม ๆ 48 สัปดาห์ต่อปี
คุณอาจจะได้หยุดสัก 3 หรือ 4 สัปดาห์
เราพยายามเปลี่ยนมัน: เรามาเจอกันน้อยลงแต่เน้นคุณภาพ
เราจัดประชุมใหญ่ปีละครั้ง
ซึ่งทุกคนในบริษัท จะอยู่ร่วมกัน 1 สัปดาห์
เราทำงานไป เล่นไป
เป้าหมายหลักคือให้คนมาเจอกัน
เมื่อแยกย้าย เราอยากแน่ใจว่า ทุก ๆ คนนั้นเข้าใจตรงกัน
และมีความผูกพันกับเพื่อนร่วมงาน
เมื่อพวกเขาทำงานด้วยกันหลายปีต่อจากนี้
พวกเขาจะทำงานด้วยความเข้าใจ และเห็นอกเห็นใจกัน
และสุดท้ายคือ:
ให้อิสระพวกเขาสร้างสภาพแวดล้อม ในการทำงานของตัวเอง
ทุก ๆ คนใน Automattic มีเงินสวัสดิการกลาง
ที่สามารถใช้กับ co-working space ได้
หรือเพื่อซื้อกาแฟ เพื่อที่พวกเขาจะไม่ ถูกไล่ออกจากร้าน
เรามีคนกลุ่มหนึ่งในซีแอตเทิล ที่ตัดสินใจรวมเงินสวัสดิการเข้าด้วยกัน
เพื่อเช่าพื้นที่ทำงานแถวท่าเรือประมง
แต่ละคนที่ทำงานกับบริษัท จะได้สวัสดิการสำหรับออฟฟิศกึ่งที่พัก
ซึ่งเป็นเงินนี้ที่พวกเขาสามารถลงทุนกับ เก้าอี้ดี ๆ หน้าจอดี ๆ
โต๊ะทำงานดี ๆ เพื่อให้พวกเขามี สภาพแวดล้อมที่สร้างผลิตภาพสูงสุดแก่พวกเขา
ปัจจุบัน มีไม่กี่บริษัทที่ใช้ การทำงานแบบกระจายตัวเป็นหลัก
ในอีกหนึ่งหรือสองทศวรรษ ผมคาดการณ์ว่าจะมีบริษัท 90 เปอร์เซ็นต์
ที่จะสร้างการเปลี่ยนแปลงของโลก
กำลังจะทำงานแบบนี้
บริษัทจะผันตัวเป็นการทำงานแบบกระจายเป็นหลัก หรือจะถูกแทนด้วยบริษัทเหล่านั้นแทน
ถ้าคุณคิดอยากจะสร้างอะไรสักอย่างต่อ
ลองคิดถึงวิธีเข้าถึงคนเก่งที่อยู่ทั่วโลก
ให้คนได้ใช้ชีวิตประจำวันและทำงาน ในที่ที่พวกเขาสบายใจ
และยังคงมีส่วนร่วมได้เต็มที่ ในสิ่งที่คุณกำลังสร้างร่วมกัน